钦定古今图书集成/方舆汇编/职方典/第1161卷 > 《郧阳烟雨亭赋》沈晖
## 钦定古今图书集成/方舆汇编/职方典/第1161卷 > 《郧阳烟雨亭赋》沈晖

烽烟靖，甘澍零，鸿雁集，赪鱼宁。方牧李公，创建兹亭。
“俯吸东流之河汉，仰摩北极之星辰。七邑之烟云入
目，千村之雨露呈形。登临选胜，因地势也；垒地作基，
恤民力也。成以纳稼，不妨农也；构以茅竹，惜中费也。
种花移卉，昭其文也；疏垣彻屏，昭其明也；离朱绝鲜，
昭其质也；吞云纳日，昭其虚也。政事周，景色浮，盼祥”
烟兮霭霭，思霖雨兮悠悠。彼妇子兮干年，谁宰牧兮
养恬。于是驰情远眺兮，如躬亲其井里；澄怀静虑兮，
如耳闻其噢咻。于斯时也，有鸟雀兮南飞，鸿雁兮北
来。悲三匝兮无依，筑百堵兮莫偕。我公乃驾泰山之
云，洒雨泽于荒郊；增千屯之灶，生烟火于根垓。此固
公借亭而见志，夫岂同寻常之宣豫而鸣谐。况地以
人而后盛，人以德而可珍。追紫烟于浔阳，非宋则圮；
愬喜雨于右辅，微苏亦沦。我公兼而书之亭额，遂而
贻之后人。期民隐之在昭，奠国祚于无垠。曰予小子，
陟兹嶙峋。抽彩毫而作赋，愧笔底之无神。倘后贤之
踵武，尚何法之永遵？